title: Provedbena uredba Komisije (EU) 2019/849 оd 24. svibnja 2019. o izmjeni Provedbene uredbe (EU) 2017/1492 u pogledu najveće dopuštene količine kolekalciferola (vitamin D3) u hrani za salmonide (Tekst značajan za EGP.)

text:
                  27.5.2019

                  HR

                  Službeni list Europske unije

                  L 139/4

         PROVEDBENA UREDBA KOMISIJE (EU) 2019/849
         оd 24. svibnja 2019.
         o izmjeni Provedbene uredbe (EU) 2017/1492 u pogledu najveće dopuštene količine kolekalciferola (vitamin D3) u hrani za salmonide
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 13. stavak 2.,
         budući da:

                     (1)

                     Provedbenom uredbom Komisije (EU) 2017/1492 (2) odobren je kolekalciferol (vitamin D3) kao dodatak hrani za sve životinjske vrste. Prema toj uredbi najveća dopuštena količina vitamina D3 za ribu iznosi 3 000 IU/kg potpune krmne smjese.

                     (2)

                     Norveško nadležno tijelo za sigurnost hrane (NFSA) dostavilo je studije o sigurnosti vitamina D3 za ribu i potrošače u bitno većim količinama (60 000 IU/kg potpune krmne smjese) od najveće dopuštene količine.

                     (3)

                     U svrhu kontrola, rezultati izračuna razina tolerancije mogu dovesti do razlike u vrijednostima između dviju jedinica (mg ili IU). Stoga bi razine u odobrenju trebalo utvrditi samo u međunarodnim jedinicama (IU).

                     (4)

                     Na temelju podataka koje je dostavila NFSA Europska agencija za sigurnost hrane zaključila je u svojim mišljenjima od 25. siječnja 2017. (3) i 29. studenoga 2018. (4) da je ukupna razina od 60 000 IU vitamina D3 po kg potpune krmne smjese sigurna za potrošače i okoliš. Europska agencija za sigurnost hrane zaključila je i da su predložene razine sigurne za salmonide. Za druge vrste ribe nije bilo dostupno dovoljno podataka za donošenje zaključka o sigurnosti za ukupnu razinu od 60 000 IU vitamina D3 po kg potpune krmne smjese. Stoga bi se odobrenje trebalo ograničiti na salmonide. Također je zaključila, u mišljenju od 13. studenoga 2012. (5), da vitamin D3 ne nadražuje kožu ni oči i ne izaziva preosjetljivost kože. Kod nekih formulacija vitamina D3 postoji mogućnost da radnici budu izloženi visokim razinama vitamina D3 udisanjem. U slučaju udisanja vitamin D3 je visoko toksičan. Izloženost prašini štetna je za osobe koje rukuju dodatkom. Budući da su razine vitamina D3 povećane to može imati posljedice za sigurnost korisnika te Komisija stoga smatra da bi trebalo poduzeti odgovarajuće mjere zaštite radi sprečavanja štetnih učinaka za zdravlje ljudi, osobito kad se radi o korisnicima dodatka.

                     (5)

                     Prilog Provedbenoj uredbi (EU) 2017/1492 trebalo bi stoga na odgovarajući način izmijeniti.

                     (6)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Prilog Provedbenoj uredbi (EU) 2017/1492 zamjenjuje se tekstom navedenim u Prilogu ovoj Uredbi.

            Članak 2.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 24. svibnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 268, 18.10.2003., str. 29.

            (2)  Provedbena uredba Komisije (EU) 2017/1492 od 21. kolovoza 2017. o odobrenju kolekalciferola kao dodatka hrani za sve životinjske vrste (SL L 216, 22.8.2017., str. 19.).

            (3)  EFSA Journal 2017.;15(3):4713.

            (4)  EFSA Journal 2019.;17(1):5540.

            (5)  EFSA Journal 2012.;10(12):2968

            PRILOG

                        Identifikacijski broj dodatka hrani za životinje

                        Naziv nositelja odobrenja

                        Dodatak hrani za životinje

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka valjanosti odobrenja

                        IU kolekalciferola (1)/kg potpune krmne smjese s udjelom vlage od 12 %.

                           Kategorija nutritivnih dodataka hrani za životinje. Funkcionalna skupina: Vitamini, provitamini i kemijski točno definirane tvari sličnog učinka.

                        3a671

                        —

                        „Kolekalciferol” ili „vitamin D3”

                           Sastav dodatka hrani za životinje

                        Kolekalciferol

                           Karakteristike aktivne tvari

                        Kolekalciferol
                        C27H44O
                        CAS broj: 67-97-0
                        Kolekalciferol u krutom obliku ili smoli, proizveden kemijskom sintezom.
                        Kriteriji čistoće:
                        Min. 80 % (kolekalciferol i prekolekalciferol) i maks. 7 % tahisterol.

                           Metoda analize
                            (2)

                                    —

                                    Za određivanje vitamina D3 u dodatku hrani za životinje: Tekućinska kromatografija visoke djelotvornosti u kombinaciji s UV detekcijom (HPLC-UV, 254 nm) – Europska farmakopejska metoda 01/2008:0574,0575,0598.

                                    —

                                    Za određivanje vitamina D3 u premiksima: Tekućinska kromatografija visoke djelotvornosti u kombinaciji s UV detekcijom pri 265 nm (HPLC-UV)- VDLUFA 1997, Methodenbuch, metoda 13.8.1.

                                    —

                                    Za određivanje vitamina D3 u hrani za životinje:

                                                —

                                                Tekućinska kromatografija visoke djelotvornosti u kombinaciji s UV detekcijom pri 265 nm (HPLC-UV)- VDLUFA 1997, Methodenbuch, metoda 13.8.1; ili

                                                —

                                                Tekućinska kromatografija visoke djelotvornosti s reverznom fazom u kombinaciji s UV detekcijom pri 265 nm (RP-HPLC-UV), EN 12821.

                                    —

                                    Za određivanje vitamina D3 u vodi: Tekućinska kromatografija visoke djelotvornosti s reverznom fazom u kombinaciji s UV detekcijom pri 265 nm (RP-HPLC-UV), EN 12821.

                        Svinje

                        —

                        —

                        2 000  IU

                                    1.

                                    Vitamin D3 može se staviti na tržište i upotrebljavati kao dodatak u obliku pripravka.

                                    2.

                                    Dodatak se u hranu za životinje unosi u obliku premiksa.

                                    3.

                                    U uputama za uporabu dodatka i premiksâ potrebno je navesti uvjete skladištenja i stabilnosti.

                                    4.

                                    Najveća dopuštena količina mješavine 25-hidroksikolekalciferola s kolekalciferolom po kg potpune krmne smjese:

                                                —

                                                ≤ 5 000  IU vitamina D3 za piliće za tov i purane za tov,

                                                —

                                                ≤ 3 200  IU za ostalu perad,

                                                —

                                                ≤ 2 000  IU za svinje

                                    5.

                                    Istovremena primjena s vitaminom D2 nije dopuštena.

                                    6.

                                    Za korisnike dodatka i premiksâ subjekti koji posluju s hranom za životinje dužni su utvrditi operativne postupke i organizacijske mjere za sprečavanje vrlo štetnih učinaka vitamina D3 u slučaju udisanja. Ako se rizici povezani s tim vrlo štetnim učincima ne mogu otkloniti ili svesti na najmanju moguću mjeru takvim postupcima i mjerama, pri uporabi dodatka hrani za životinje i premiksâ potrebno je nositi odgovarajuću osobnu zaštitnu opremu, uključujući zaštitu za dišne organe.

                        11. rujna 2027.

                        Mliječni nadomjesci za prasad

                        —

                        —

                        10 000  IU

                        Goveda

                        —

                        —

                        4 000  IU

                        Mliječni nadomjesci za telad

                        —

                        —

                        10 000  IU

                        Ovce

                        —

                        —

                        4 000  IU

                        Pilići za tov

                        —

                        —

                        5 000  IU

                        Purani

                        —

                        —

                        5 000  IU

                        Ostala perad

                        —

                        —

                        3 200  IU

                        Kopitari

                        —

                        —

                        4 000  IU

                        Salmonidi

                        —

                        —

                        60 000  IU

                        Ostale riblje vrste

                        —

                        —

                        3 000  IU

                        Ostale životinjske vrste

                        —

                        —

                        2 000  IU

               (1)  40 IU kolekalciferola = 0,001 mg kolekalciferola

               (2)  Podrobnije informacije o analitičkim metodama dostupne su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena uredba Komisije (EU) 2019/850 оd 24. svibnja 2019. o 303. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom

text:
                  27.5.2019

                  HR

                  Službeni list Europske unije

                  L 139/8

         PROVEDBENA UREDBA KOMISIJE (EU) 2019/850
         оd 24. svibnja 2019.
         o 303. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom (1), a posebno njezin članak 7. stavak 1. točku (a) i članak 7.a stavak 5.,
         budući da:

                     (1)

                     U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora na temelju te uredbe.

                     (2)

                     Odbor za sankcije Vijeća sigurnosti Ujedinjenih naroda odlučio je 21. svibnja 2019. izbrisati jedan unos s popisa osoba, skupina i subjekata na koje bi se trebalo primjenjivati zamrzavanje financijskih sredstava i gospodarskih izvora. Prilog I. Uredbi (EZ) br. 881/2002 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Prilog I. Uredbi (EZ) br. 881/2002 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 24. svibnja 2019.

                  Za Komisiju,

                  u ime predsjednika,

                  Voditelj Službe za instrumente vanjske politike

            (1)  SL L 139, 29.5.2002., str. 9.

            PRILOG
            Prilog I. Uredbi (EZ) br. 881/2002 mijenja se kako slijedi:
            Pod naslovom „Fizičke osobe” briše se sljedeći unos: „Mazen Salah Mohammed (alias (a) Mazen Ali Hussein, (b) Issa Salah Muhamad). Datum rođenja: (a) 1.1.1982., b) 1.1.1980. Mjesto rođenja: Bagdad, Irak. Državljanstvo: iračko. Broj putovnice: njemačka putna isprava („Reiseausweis”) A 0144378 (opozvana u rujnu 2012.). Adresa: 94051 Hauzenberg, Njemačka. Datum uvrštenja na popis iz članka 2.a stavka 4. točke (b): 6.12.2005.”


title: Provedbena uredba Komisije (EU) 2019/772 оd 16. svibnja 2019. o izmjeni Uredbe (EU) br. 1300/2014 u pogledu inventara imovine u cilju identificiranja zapreka pristupačnosti, pružanja informacija korisnicima te nadzora i ocjene napretka u pogledu pristupačnosti (Tekst značajan za EGP.)

text:
                  27.5.2019

                  HR

                  Službeni list Europske unije

                  LI 139/1

         PROVEDBENA UREDBA KOMISIJE (EU) 2019/772
         оd 16. svibnja 2019.
         o izmjeni Uredbe (EU) br. 1300/2014 u pogledu inventara imovine u cilju identificiranja zapreka pristupačnosti, pružanja informacija korisnicima te nadzora i ocjene napretka u pogledu pristupačnosti
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu (EU) 2016/797 Europskog parlamenta i Vijeća od 11. svibnja 2016. o interoperabilnosti željezničkog sustava u Europskoj uniji (1), a posebno njezin članak 5. stavak 11.,
         budući da:

                     (1)

                     U skladu s člankom 7. Uredbe (EU) br. 1300/2014 (2), poglavlje 7. Priloga Uredbi Komisije (EU) br. 1300/2014 potrebno je izmijeniti kako bi se utvrdile karakteristike inventara imovine, uključujući njegov sadržaj, oblik podataka, funkcionalnu i tehničku arhitekturu, način rada, pravila za unos podataka i uvid u te podatke, kao i pravila za samoprocjenu i imenovanje subjekata odgovornih za dostavljanje podataka.

                     (2)

                     U skladu s člankom 5. stavkom 1. Uredbe (EU) 2016/796 Europskog parlamenta i Vijeća (3) i člankom 7. stavkom 2. Uredbe (EU) br. 1300/2014, osnovana je radna skupina za izradu prijedloga preporuke u vezi s minimalnom strukturom i sadržajem podataka koji će se prikupljati za inventar imovine, u cilju identificiranja zapreka pristupačnosti, pružanja informacija korisnicima te nadzora i ocjene napretka u pogledu pristupačnosti. Ta je radna skupina završila s radom u svibnju 2017. te je slijedom toga Agencija dovršila preporuku ERA-REC-128 o izmjeni Uredbe (EU) br. 1300/2014.

                     (3)

                     Inventar imovine je statički alat koji pokazuje postojanje opreme pa stoga nije namijenjen pružanju informacija o stanju i funkcioniranju opreme.

                     (4)

                     Ako je postaja ili njezin dio u postupku modernizacije, obnove ili drugih radova predviđenih nacionalnim provedbenim planom u skladu s člankom 8. Uredbe (EU) br. 1300/2014, trebalo bi prikupiti informacije koje se odnose na usklađenost tih radova s odredbama Uredbe (EU) br. 1300/2014.

                     (5)

                     Mjere predviđene ovom Uredbom u skladu su s mišljenjem Odbora uspostavljenog člankom 51. stavkom 1. Direktive (EU) 2016/797,

               DONIJELA JE OVU UREDBU:

            Članak 1.
            Uredba Komisije (EU) br. 1300/2014 mijenja se kako slijedi:

                        (1)

                        nakon članka 7. umeće se sljedeći članak 7.a:

                           „Članak 7.a
                           Prikupljanje, održavanje i razmjena podataka o pristupačnosti

                              1.   U roku od devet mjeseci od 16. lipnja 2019. svaka država članica mora imenovati tijela nadležna za prikupljanje, održavanje i razmjenu podataka o pristupačnosti.

                              2.   Države članice mogu od Komisije zatražiti produljenje tog roka. To produljenje mora biti iznimno, propisno opravdano i vremenski ograničeno. Konkretno, smatra se opravdanim ako dva mjeseca nakon stupanja Uredbe na snagu Agencija Europske unije za željeznice nije stavila na raspolaganje alat za prikupljanje podataka i načine rada iz Priloga Uredbi te oni nisu potpuno operativni.

                              3.   Za svaku pojedinačnu postaju imenuje se tijelo odgovorno za razmjenu podataka o pristupačnosti.

                              4.   Prikupljanje i pretvorba podataka moraju se dovršiti u roku od 36 mjeseci nakon stupanja na snagu ove Uredbe.

                              5.   Dok se ne ostvari potpuna operativnost arhitekture opisane u odjeljcima 7.2., 7.3. i 7.4. Priloga I. Uredbi Komisije (EU) br. 454/2011 (*1), razmjena podataka o pristupačnosti sastoji se od prijenosa tih podataka u Bazu podataka o pristupačnosti europskih željezničkih postaja (ERSAD) kojom upravlja Agencija Europske unije za željeznice.

                           (*1)  Uredba Komisije (EU) br. 454/2011 od 5. svibnja 2011. o tehničkoj specifikaciji za interoperabilnost u vezi s podsustavom „telematskih aplikacija za putnički promet” transeuropskog željezničkog sustava (SL L 123, 12.5.2011., str. 11.).”"

                        (2)

                        Prilog se izmjenjuje u skladu s Prilogom ovoj Uredbi.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. svibnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 138, 26.5.2016., str. 44.

            (2)  Uredba Komisije (EU) br. 1300/2014 od 18. studenoga 2014. o tehničkoj specifikaciji za interoperabilnost u vezi s pristupačnošću željezničkog sustava Unije osobama s invaliditetom i osobama s ograničenom pokretljivošću (SL L 356, 12.12.2014., str. 110.).

            (3)  Uredba (EU) 2016/796 Europskog parlamenta i Vijeća od 11. svibnja 2016. o Agenciji Europske unije za željeznice i stavljanju izvan snage Uredbe (EZ) br. 881/2004 (SL L 138, 26.5.2016., str. 1.).

            PRILOG
            Prilog Uredbi (EU) br. 1300/2014 mijenja se kako slijedi:

                        (1)

                        u poglavlju 2. odjeljku 2.3. nakon prve rečenice dodaje se sljedeći stavak:
                        „Podaci o pristupačnosti

                        podaci o pristupačnosti sastoje se od informacija o pristupačnosti putničkih željezničkih postaja koje treba prikupljati, održavati i razmjenjivati, to jest sastoje se od opisa karakteristika i opreme putničkih željezničkih postaja. Ti se opisi prema potrebi dopunjuju informacijama o usklađenosti postaja s ovim TSI-jem.”;

                        (2)

                        u poglavlju 7. odjeljku 7.2. pododjeljku 7.2.1. umeću se sljedeći pododjeljci:
                        „7.2.1.1.   Inventar imovine – infrastruktura

                        7.2.1.1.1.   Funkcionalna i tehnička arhitektura
                        Funkcije inventara imovine sastoje se od:

                                    (1)

                                    utvrđivanja i uklanjanja prepreka pristupačnosti;

                                    (2)

                                    pružanja praktičnih informacija korisnicima;

                                    (3)

                                    nadzora i ocjene napretka u pogledu pristupačnosti.

                              Arhitektura za razmjenu podataka o pristupačnosti predviđena je Uredbom (EU) br. 454/2011 (TSI za za telematske aplikacije).
                        Za formatiranje i razmjenu podataka o pristupačnosti primjenjuju se sljedeće norme:

                                    (1)

                                    CEN/TS 16614-1:2014 Javni prijevoz – Razmjena podataka o mreži i redovima vožnje (NeTEx) – Dio 1.: Format za razmjenu mrežne topologije javnog prijevoza 2014-05-14

                                    (2)

                                    EN 12896-1:2016 Javni prijevoz. Referentni podatkovni model. Zajednički koncepti (Transmodel)

                              Za konkretnu predviđenu uporabu, usklađeni posebni profil transmodela, kako je navedeno u tehničkoj dokumentaciji iz indeksa 1. Dodatka O.
                        7.2.1.1.2.   Pravila za unos i samoprocjenu podataka o pristupačnosti
                        Pravila za unos i samoprocjenu podataka o pristupačnosti su:

                                    (1)

                                    subjekti koji prikupljaju podatke o pristupačnosti u odnosu na imovinu ne moraju biti neovisni od svakodnevnog upravljanja tom imovinom;

                                    (2)

                                    tijekom prvog prikupljanja podataka o pristupačnosti na temelju stupanja na snagu Provedbene uredbe Komisije (EU) 2019/772 (*1), status usklađenosti postaja s ovim TSI-jem može biti evidentiran kao neocijenjen;

                                    (3)

                                    ako je postaja ili njezin dio u postupku modernizacije, obnove ili drugih radova predviđenih nacionalnim provedbenim planom za ovaj TSI, odgovarajući podaci o pristupačnosti se ažuriraju, uključujući status usklađenosti s ovim TSI-jem, prema potrebi;

                                    (4)

                                    status usklađenosti s ovim TSI-jem može se ažurirati na temelju privremene izjave o promjeni, kako je opisano u točki 6.2.4. ovog TSI-ja;

                                    (5)

                                    ispravnost opreme nije potrebno evidentirati.

                              Komisija stavlja na raspolaganje alat za prikupljanje podataka čiji su načini rada opisani u tehničkoj dokumentaciji iz indeksa 2. Dodatka O.
                        Umjesto toga, ako postoje strukturirani podaci o pristupačnosti koji se mogu pretvoriti u usklađeni profil, ti se podaci mogu prenijeti nakon konverzije. Metodologija za konverziju postojećih podataka o pristupačnosti i komunikacijski protokol predviđeni su u tehničkim dokumentima iz indeksa 3. Dodatka O.
                        7.2.1.1.3.   Pravila za uvid u podatke
                        Iz ERSAD-a:

                                    (1)

                                    javnost može pristupiti podacima preko javne internetske stranice koju uređuje Agencija Europske unije za željeznice;

                                    (2)

                                    registriranim nacionalnim tijelima omogućeno je preuzimanje svih podataka o pristupačnosti koji su relevantni za države članice;

                                    (3)

                                    Komisiji i Agenciji omogućeno je preuzimanje svih podataka o pristupačnosti.

                              Baza podataka ERSAD kojom upravlja Agencija ne smije biti povezana s drugim bazama podataka.
                        7.2.1.1.4.   Pravila za upravljanje povratnim informacijama korisnika
                        Povratne informacije korisnika mogu biti u obliku:

                                    (1)

                                    institucijskih povratnih informacija od udruženja korisnika, uključujući organizacije koje predstavljaju osobe s invaliditetom: postojeće strukture smiju se upotrebljavati pod uvjetom da su u njih uključeni predstavnici organizacija osoba s invaliditetom i osoba s ograničenom pokretljivošću te se njima odražava stanje na odgovarajućoj razini, što ne mora nužno biti na nacionalnoj razini. Postupak za pružanje povratnih informacija korisnika organiziran je na način kojim se omogućuje sudjelovanje tih organizacija na ravnopravnoj osnovi;

                                    (2)

                                    povratnih informacija od pojedinaca: posjetitelji internetskih stranica imaju mogućnost prijavljivanja netočnih informacija o pristupačnosti u odnosu na konkretnu postaju i moraju dobiti potvrdu da je njihova primjedba zaprimljena.

                              Tijela odgovorna za prikupljanje, održavanje i razmjenu podataka u oba slučaja moraju na odgovarajući način razmotriti povratne informacije korisnika.

                           (*1)  Provedbena uredba Komisije (EU) 2019/772 od 16. svibnja 2019. o izmjeni Uredbe Komisije (EU) br. 1300/2014 u pogledu inventara imovine u cilju identificiranja zapreka pristupačnosti, pružanja informacija korisnicima te nadzora i ocjene napretka u pogledu pristupačnosti (SL L 139 I, 27.5.2019., str. 1.).”"

                        (3)

                        dodaje se sljedeći Dodatak:

                              „Dodatak O

                                 Popis tehničkih dokumenata

                                          Indeks br.

                                          Oznaka

                                          1.

                                          Usklađeni posebni profil za razmjenu podataka o mreži i redovima vožnje (NeTEx) koji se upotrebljava za opis postaja.

                                          2.

                                          Načini rada alata za prikupljanje podataka.

                                          3.

                                          Metodologija za pretvorbu postojećih podataka o pristupačnosti, uključujući opis vanjskog sučelja i komunikacijskog protokola.

               (*1)  Provedbena uredba Komisije (EU) 2019/772 od 16. svibnja 2019. o izmjeni Uredbe Komisije (EU) br. 1300/2014 u pogledu inventara imovine u cilju identificiranja zapreka pristupačnosti, pružanja informacija korisnicima te nadzora i ocjene napretka u pogledu pristupačnosti (SL L 139 I, 27.5.2019., str. 1.).””